joelniklaus/EU_Wikipedias huggingface dataset:
Brandon Kozun

Brandon Scott Kozun (sündinud 8. märtsil 1990 Los Angeleses, Californias) on Ameerika Ühendriikides sündinud Kanada jäähokimängija, kes mängib Šveitsi kõrgliiga klubis Ambrì-Piotta ründajana paremäärel.

Ta alustas klubikarjääri Alberta Junior Hockey League'i klubis Calgary Royals. Sealt suundus ta Western Hockey League'i (WHL) klubisse Calgary Hitmen. Hooajal 2009–10 oli ta WHL-i resultatiivseim mängija, pälvides sellega Bob Clarke Trophy. Samal hooajal tuli ta Hitmeniga WHL-i meistriks.

2009. aastal valis Los Angeles Kings ta NHL-i draftis 179. valikuna. Hooajal 2010–11 liitus ta Kingsi noorteklubiga Manchester Monarchs, kuid Kingsi meeskonnas tal NHL-is debüüti teha ei õnnestunud.

2014. aasta jaanuaris liitus ta Toronto Maple Leafsiga, mängides esmalt Leafsi noorteklubis Toronto Marlies. NHL-is tegi ta Leafsi meeskonnas debüüdi 8. oktoobril 2014 mängus Montreal Canadiensi vastu. 2014–15 on jäänud tema ainsaks hooajaks NHL-is.

2015. aastal siirdus Kozun KHL-i, liitudes üheks hooajaks Jokeritega. Pärast seda mängis ta mängis ta kolm hooaega Jaroslavli Lokomotivis. 2019. aasta mais sõlmis ta üheaastase lepingu Magnitogorski Metallurg. 2020. aasta augustis liitus ta Minski Dinamoga. Aastatel 2016, 2017 ja 2018 osales ta KHL-i tähtede mängul.

Pärast kuute hooaega KHL-is siirdus Kozun 2021. aasta juulis Šveitsi, sõlmides üheaastase lepingu Ambrì-Piottaga.

2018. aasta taliolümpiamängudel võitis ta Kanada jäähokikoondise koosseisus pronksmedali.

Välislingid 
 Brandon Kozun KHL.ru lehel
 Brandon Kozun NHl.com lehel
 Brandon Kozun hockeydb.com lehel

Kanada jäähokimängijad
Toronto Maple Leafsi mängijad
Jokerite mängijad
Jaroslavli Lokomotivi mängijad
Magnitogorski Metallurgi mängijad
HK Minski Dinamo mängijad
Sündinud 1990
Johanson

Johanson on skandinaavia päritolu eesti perekonnanimi. 

2019. aasta 1. jaanuari seisuga oli Eestis perekonnanimi Johanson 961 inimesel: 439 mehel ja 522 naisel. Perekonnanimede levikult on Johanson meeste puhul 84. kohal ja naiste puhul 68. kohal. Perekonnanime Johanson kandja oli keskmiselt 42 aasta vanune (mediaanvanus oli 41). Perekonnanimi Johanson on levinuim Viljandi maakonnas, kus neid on maakonna 10 000 elaniku kohta 15,7.

Nime kandjaid
Ants Johanson, eesti muusik (1962–)
August Johanson (1891–1960)
Herbert Johanson, eesti arhitekt (1884–1964)
Jaak Johanson, eesti muusik (1959–)
Jaanus Johanson, eesti päritolu Läti näitleja (1956–)
Julius Johanson, Eesti autosportlane (1880–1942)
Kärt Johanson, eesti laulja (1972–)
Leon Johanson, eesti arhitekt (1897–1984)
Leopold Johanson, Eesti poliitik (1888–1941)
Nikolai Johanson, Eesti NSV ühiskonnategelane ja riigiametnik (1927–)
Pille Johanson, eesti kunstnik ja tõlkija (1962–)
Walter Johanson, eesti vaimulik (1951–)
Natalie Johanson-Pärna, eesti naisõiguslane, käsitööõpetaja ja haridustegelane (1843–1915)
...

Viited 

Eesti perekonnanimed
Katrin Aller

Katrin Aller (sündinud 28. aprillil 1975 ) on eesti muusikapedagoog ja helilooja.

Aller lõpetas 1994. aastal Pärnu Sütevaka Humanitaargümnaasiumi klaveri ja muusikateooria erialal, 1998. aastal Eesti Muusika- ja Teatriakadeemia muusikateaduse erialal (juhendaja Toomas Siitan) ja 2001. aastal kompositsiooni erialal (juhendaja Jaan Rääts). 

2003. aastal kaitses ta EMTA-s kompositsiooni erialal ka magistrikraadi (juhendaja Jaan Rääts).

Katrin Aller töötab pedagoogina Heino Elleri nimelises Tartu Muusikakoolis, andes muusikateoreetilisi aineid  (solfedžo, muusikalise vormi analüüs, muusikalugu, kompositsioon) ning Tartu Pauluse kirikus organistina .

Tunnustused
 Tartu aasta õpetaja 2014
Kandlepalade konkurss 2019 I preemia ning 2 diplomit

Viited

Eesti heliloojad
Sündinud 1975
Eesti muusikapedagoogid
Vladimir Svet

Vladimir Svet (sündinud 11. märtsil 1992) on Eesti poliitik, Tallinna abilinnapea. 

Ta lõpetas aastal 2011 Tallinna Humanitaargümnaasiumi ning aastal 2015 Tartu Ülikooli Õigusinstituudi bakalaureuseõppes, aastal 2017 Õigusinstituudi magistriõppes.

Ta kuulub Keskerakonda.

Alates 24. novembrist 2017 kuni 4. märtsini 2020 oli ta Kesklinna linnaosa vanem . Ta loobus ka Riigikogu liikme kohast 2019. aasta kevadel, et linnaosa vanemana jätkata.

Pärast Andres Vääni tagasiastumist esitati Svet uueks Lasnamäe linnaosa vanema kandidaadiks.  Lasnamäe linnaosa vanem oli ta 
märtsist 2020 novembrini 2021. 

Pärast 2021. aasta sügisel toimunud omavalitsuse valimisi sai temast Tallinna abilinnapea.

Viited

Eesti Keskerakonna poliitikud
Eesti juristid
Sündinud 1992
Vestlusjuht

Vestlusjuht (inglise keeles discussion moderator) on vestluse, arutelu vms kulgu juhtiv isik koosolekul, konverentsil, infopäeval vms üritusel.

Sünonüümid
Vestlusjuhi sünonüümiks sobivad arutelujuht, jutujuht või väitlusjuht, kui tegu on pigem väitlusega. 2014. aasta sõnavõistlusel pakuti sõna kõnejuht. Koosoleku kulgu juhib koosoleku juhataja.

Homonüümid
Tehnikavaldkonnas tähendab moderaator aeglustit, muusikas pilli heli reguleerijat. Moderaator (pigem veebihaldaja või veebihaldur) võib olla ka eriõigustega isik, kes haldab internetifoorumit.

Vaata ka 

 Vestlusring

Viited

Kommunikatsioon
Haridus
Köögihunt

Köögihunt ehk toidujäätmepurusti on tavaliselt elektriseade, mis paigaldatakse köögi kraanikausi alla ja ühendatakse kraanikausi äravoolutoru vahele.

Kasutus maailmas 

Ameerika Ühendriikides olid aastal 2009 toidujäätmepurustid ligi pooltes kodudes. Võrreldes sellega olid need Suurbritannias ja Kanadas vähem levinud (vastavalt 6% ja 3% kodudes).
Rootsi omavalitsused julgustavad toidujäätmepurustite paigaldamist, sest see võimaldab toota heitveest biogaasi. Mõned Suurbritannia kohalikud omavalitsused toetavad toidujäätmepurustite paigaldamist, sest see võimaldab vähendada segaolmejäätmete hulgas prügilasse minevate biojäätmete hulka.

Vaata ka 
 Kompostimine
 Prügilagaas
Jäätmete sortimine

Viited

Jäätmekäitlus
Sulev Kuuse

Sulev Kuuse (sündinud 15. jaanuaril 1962 Tartus) on Eesti raku- ja molekulaarbioloog.

Haridus
Ta lõpetas 1985 Tartu Riikliku Ülikooli zooloog-ökoloogina. Diplomitöö teema oli „Eesti karihiirte süstemaatika, morfoloogia ja histoloogia“.

Töökäik
Pärast lõpetamist on Kuuse olnud pidevalt seotud TÜ loodusteaduste valdkonnaga (olnud aspirant, assistent, spetsialist, nooremteadur jne). Alates 2002 töötab Tartu Ülikooli molekulaar- ja rakubioloogia instituudi vivaariumi juhatajana. Koos professor Alar Karisega on ta Eesti vabariigis esimene transgeense tehnoloogia rakendaja laboriloomadel.
 
Ta on lugenud alates 1985. aastast arengu- ja rakubioloogia, geneetika, molekulaarbioloogia, katseloomade ning geneetiliselt modifitseeritud organismidega seotud kursuseid, samuti juhendanud praktikume Tartu Ülikoolis ja Tallinna Tehnikaülikoolis nii bakalaureuse- kui ka magistriõppes.

Sulev Kuuse on mitme kõrgkooliõpiku toimetaja ja kaasautor: Ain Heinaru „Geneetika“ (2012) toimetuskolleegiumi juht koos Mart Viikmaa ja Rein Sikutiga, „Rakubioloogia“ e-õpiku (2018) autor ja koostaja koos Toivo Maimetsaga, "Geneetika sõnastiku" (2020) autor koos Ain Heinaruga. Lisanduvad teaduspublikatsioonid ning populaarteaduslikud artiklid Eesti ajakirjades ja perioodikas.

Kuuse on teadus-, õppe- ja administratiivse tegevuse kõrval väga aktiivne ja mitmekülgne teaduse populariseerija. Alates 2009. aastast on ta Eesti bioloogiaolümpiaadi gümnaasiumiastme žürii esimees, rahvusvahelise bioloogiaolümpiaadi Eesti võistkonna juht ja peamentor, rahvusvahelise bioloogiaolümpiaadi IBO žürii liige.

Ta on MTÜ Eesti Talendikeskuse asutaja- ja juhatuse liige (2016), Tartu Mänguasjamuuseumi Sõprade Seltsi liige (1996, esimees 2002–2010, juhatuse liige tänaseni), Tartu Ida Tantsukooli juhatuse liige 1998–2012.

Isiklikku
Sulev Kuusel on neli tütart. 

Tema hobid on fotograafia, matkamine, peotants, suusatamine. Alates 1997 on Sulev Kuuse kas üksi või sõpradega korraldanud 10 fotonäitust Eesti eri paigus. Samuti on Sulev Kuuse kureerinud mitmeid näitusi. Matkanud on ta alates 1977. aastast (jalgsi-, vee-, mägimatkad, alpinism) nii Eestis, Venemaal, Euroopas, Aafrikas kui ka Aasias ja Ameerikas. Worldloppeti suusamaratonide sarja meister.

Viited

Välislingid
 Sulev Kuuse – Postimees, Heureka 10. juuni 2019
 Fotonäitus Tartus
 Bioloogiaolümpiaadi medalid – Tartu koduleht 23. juuli 2018

Eesti bioloogid
Tartu Ülikooli bioloogia-geograafiateaduskonna vilistlased
Sündinud 1962
Arpo Vatsel

Arpo Vatsel (alias Arpeau; sündinud 2. juunil 1974) on Eesti muusik, mänginud ansamblites Dreamphish ja Jan Helsing.

Eesti muusikud
Sündinud 1974
Lanohi keel

Lanohi keel on austroaasia keelte moni-khmeeri keelkonda kuuluv keel, mida kõnelevad aslid Malaisias Malaka poolsaarel. Keelt räägitakse Peraki osariigis.

Kõnelejate arv oli 2008. aastal 240.

Lanohi keeles on mitu murret, kuid vaid semnami murret räägitakse veel igapäevaselt.

Viited

Välislingid 
https://glottolog.org/resource/languoid/id/lano1248

Moni-khmeeri keeled
Malaisia
100 United Nations Plaza Tower

100 United Nations Plaza Tower on 170 meetri kõrgune postmoderne pilvelõhkuja, mis asub USA-s New Yorgis Midtown Manhattanil, otse Trump World Toweri, ÜRO peakvartali ja East Riveri vahetus läheduses. 52 korrusega kõrghoone, mis paikneb First Avenue ääres East 48th Streeti ja East 49th Streeti vahel, valmis aastal 1986.

Vaata ka
United Nations Plaza

Midtown Manhattani pilvelõhkujad
Heiti Hääl

Heiti Hääl (sündinud 10. mail 1963) on eesti ettevõtja.

Ta on lõpetanud Tallinna 7. Keskkooli ja Tallinna Polütehnilise Instituudi ehitusteaduskonna. 

1980. aastate lõpul asus Hääle ettevõte tootma autode Tiki-Treileri kaubamärgiga järelhaagiseid.

1993. aastal asutas ta kütusefirma Alexela Oil ning on selle juhatuse liige. Alexela gruppi kuuluvad muu hulgas ka AS Balti Gaas, AS Reola Gaas ja Kiviõli Keemiatööstus. 

2018. aastal omandas Alexela AS-i 220 Energia, millega kaasnes märgatav turuosa suurenemine Eesti elektri- ja maagaasiturul.

2019. aastal ostis Alexela 50% Õhtuleht Kirjastuse aktsiatest. Alexela on Eesti Korvpalliliidu suurtoetaja.

2019. aastast on ta Tallinna Tehnikaülikooli nõukogu liige.

Isiklikku
Tema vend on Marti Hääl.

Tunnustus
2015 – aasta kultuurisõber
2017 – Eesti Olümpiakomitee teenetemärk
2018 – aasta kultuurisõber
2019 – Valgetähe III klassi teenetemärk

Viited

Eesti ettevõtjad
Tallinna Tehnikaülikooli vilistlased
Valgetähe III klassi teenetemärgi kavalerid
Sündinud 1963
Ukraina Ministrite Kabinet

Ukraina Ministrite Kabinet (ukraina keeles Кабінет Міністрів України) on Ukraina täitevvõimu organ.

Koosseis

Peaminister ja asepeaministrid

Viited

Välislingid 
Eesti Vabariigi valitsuse ja Ukraina Ministrite Kabineti vaheline kokkulepe koostööst sertifitseerimistulemuste vastastikuses tunnustamises – RT II 1997, 36, 121

Ukraina poliitika
Valitsused riigiti
Ukraina valitsusjuhtide loend

Valitsusjuhtide loendid
Ukraina loendid
Vladimir Arhipov

Vladimir Arhipov (sündinud 26. septembril 1955) on Eesti poliitik.

Ta on lõpetanud 1975. aastal Tallinna Raudteetranspordi Tehnikumi tehnik-elektromehaaniku kvalifikatsiooniga.

Arhipov oli Rahvaliidu liige aastatel 2002–2008. 2008. aastast on ta Keskerakonna liige. 

Arhipov oli Maardu linnapea 1995–1996 ning uuesti 2016. aastast.

Arhipov kandideeris 1999. aasta Riigikogu valimistel Vene Erakonna Eestis nimekirjas ja sai 402 häält, kuid valituks ei osutunud.

2003. aasta Riigikogu valimistel kandideeris ta Eestimaa Rahvaliidu nimekirjas ja sai 153 häält, kuid valituks ei osutunud.

2011. aasta ja 2015. aasta Riigikogu valimistel kandideeris ta Keskerakonna nimekirjas ja sai vastavalt 531 ja 838 häält, kuid valituks ei osutunud.

2019. aasta Riigikogu valimistel kandideeris ta taas Keskerakonna nimekirjas ning osutus valituks (sai 944 häält). Ta loobus Riigikogu liikme kohast ning ei asunud ametisse. Tema asendusliikmena sai XIV Riigikogu liikmeks Kaido Höövelson.

Viited 

Eesti Keskerakonna poliitikud
Maardu linnapead
Sündinud 1955
Aleksei Jevgrafov

Aleksei Jevgrafov (sündinud 24. novembril 1979 Narvas) on Eesti poliitik.

Ta lõpetas aastal 1998 Narva Pähklimäe Gümnaasiumi ja aastal 2002 Tallinna Pedagoogikaülikooli haldusjuhtimise erialal.

Ta oli 4. detsembrist 2001 kuni 1. jaanuarini 2006 Reformierakonna liige.

7. novembrist 2017 kuni 15. märtsini 2019 oli Jevgrafov Narva abilinnapea linnamajanduse alal. 15. märtsist sai temast Narva linnapea kohusetäitja. 8. aprillist 2019 kuni 11. novembrini 2020 oli ta Narva linnapea. Sel päeval avaldas Narva linnavolikogu talle umbusaldust. Otsuse poolt oli 17 volikogu liiget 31-st.

16. detsembrist 2020 kuni 10. märtsini 2021 oli ta Narva haigla juhataja.

Jevgrafov on abielus ja tal on kaks poega.

Viited 

Narva linnapead
Tallinna Ülikooli vilistlased
Sündinud 1979
Elmar Kallas

Elmar Kallas (sündinud 21. märtsil 1932 Saaremaal) on eesti põllumajandustegelane, endine majandijuht ja rahvasaadik.

Ta lõpetas Türi Aiandustehnikumi.

1951. aastast töötas agronoomina rajooni töörahva saadikute nõukogu täitevkomitee põllumajandusosakonnas. Pärast ajateenistust Nõukogude Armees oli ta 1954. аastast agronoom masina- ja traktorijaamas ning Viljandi rajooni "Kindla Tee" kolhoosis, seejärel Viljandi rajooni Unametsa kolhoosi esimees, 1966. aastast pikka aega Viljandi rajooni Vambola kolhoosi esimees.

Aastatel 1985–1990 oli ta Eesti NSV Ülemnõukogu XI koosseisu saadik, agrotööstuskompleksi komisjoni liige.

Tunnustus
1977 Eesti NSV teeneline põllumajandustöötaja
Nõukogude Eesti preemia
Tarvastu valla aukodanik

Viited

Välislingid
Eesti filmi andmebaas. Viljandi rajooni Vambola kolhoosis (1979). Ringvaade "Nõukogude Eesti" nr 24 (1205), 5/6

Eesti põllumajandustegelased
Eesti NSV kolhoosiesimehed
Eesti NSV teenelised põllumajandustöötajad
Eesti NSV XI Ülemnõukogu liikmed
Sündinud 1932
Mara Ljutjuk

Mara Ljutjuk (sünninimi Mara Koppel; sündinud 10. juulil 1978 Tallinnas) on eesti maalikunstnik ja kuraator.

Elulugu 
Mara Ljutjuk õppis 1985–1996 Tallinna 21. Keskkoolis, lõpetas Eesti Kunstiakadeemia 2001. aastal maalikunsti erialal. Pärast EKA lõpetamist täiendas ta end Hispaanias Universidad Politécnica de Valencia juures vabade kunstide erialal ning omandas 2011. aastal EKA-s haridusteaduste magistrikraadi. 2006. aastast on ta Eesti Kunstnike Liidu ning Eesti Maalikunstnike Liidu liige.

Ta on osalenud ühisnäitustel aastast 2000 ning alates 2004. aastast isikunäitustega. Ta on teinud mitu näitust koos maalikunstnik Mari Roosvaldiga. Maalimise kõrval tegeleb ta näituste kureerimise ja kujundamisega ning ta on aktiivselt seotud Evald Okase Muuseumi programmi kureerimise ja korraldamisega. Aeg-ajalt õpetab ta maalimist Eesti Kunstiakadeemia maalikursustel.

Looming 
Mara Ljutjuk kasutab oma teostes lihtsaid ja arusaadavaid kujundeid, kriitika sõnul vältides sellega ülemäärast rafineeritust ja vaatajale petliku mulje jätmist. Maalidel kujutatu jutustab lugusid, milles igaüks võib end ära tunda. Tuttavlikud motiivid, mis peegeldavad hetki meid ümbritsevast maailmast, mõtestavad lahti inimsuhteid ning juhivad vaataja tähelepanu elu nüansirikkusele. Mara Ljutjuki maalidesse on tundlikult talletatud tihti vaid viivu kestvaid hetki, fragmente elust, millest osa räägib otsesemalt, osa metafoorsemalt argisusest ja aja ringjoonelisest liikumisest.

Isiklikku 
Mara Ljutjuk on klaasikunstnik Kai Koppeli tütar, tema vanaisa oli maalikunstnik ja graafik Evald Okas.

Maral on kolm last ning ta elab ja töötab Tallinnas.

Viited

Välislingid 
 Kunstniku koduleht
 T. Veispak. Mara Koppel keset inimesi ja erilisi suhteid. – Postimees, 17. jaanuar 2007
 S. Oil. Nelja pildiga otse südamesse. – Maaleht, 06.08.2014
 I. Grünfeldt. Teatrimaagiast lummatu looming. – Virumaa Teataja, 2. märts 2019

Eesti maalikunstnikud
Eesti Kunstiakadeemia vilistlased
Sündinud 1978
KAvZ

KAvZ ehk Kurgani autobussitehas (vene keeles Курганский автобусный завод Kurganski avtobusnõi zavod, lühend КАвЗ) on autobussitootja Kurganis Venemaal. 

KAvZ alustas autobusside tootmist 1958. aastal GAZ-veoautode šassii põhjal. 1990. aastatel koostas tehas Ikarus-busse Venemaa turu jaoks. Praegu on KAvZ GAZ-i tütarettevõte, mis on spetsialiseerunud väikebusside, eriti koolibusside tootmisele.

Mudelid

Praegused
 KAvZ-4238 Aurora (2006–praeguseni)
 KAvz-4235 Aurora (2008–praeguseni)

Endised

 KAvZ-651 (1958–1973)
 KAvZ-663 (1961–1966)
 KAvZ-685/3270/3271 (1971–1991)
 KAvZ-3100 (1976)
 KAvZ-49471 (1981–1985) – kombibuss
 KAvZ-4959 (1985) – kombibuss
 KAvZ-3275 (1991–1998)
 KAvZ-3976 (1993–2007)
 KAvZ-4229 (1998)
 KAvZ-4224 (1998–2003) – kombibuss
 KAvZ-3244 (1998–2007)
 KAvZ-39766 (2002–2008)
 KAvZ-4239 (2008–2014)

Välislingid

Ametlik veebisait (vene keeles)
Ametlik veebisait (inglise keeles)
Profiil GAZ-i veebisaidil

Venemaa ettevõtted
Bussitootjad
Saksamaa ühendatud võistkond

Saksamaa Ühendvõistkond (saksa keeles Gesamtdeutsche Mannschaft) võistles 1956., 1960. ja 1964. aasta tali- ja suveolümpiamängudel Lääne- ja Ida-Saksamaa sportlaste ühendatud meeskonnana.

1956. aastal kuulusid võistkonda kolmandana Saarimaa olümpiakomitee sportlased, kes olid 1952. aastal saatnud eraldi meeskonna, kuid 1956. aastal oli Saksamaa Liitvabariigi olümpiakomiteega liitumine pooleli. See protsess viidi lõpule 1957. aasta veebruaris pärast Saarimaa vastuvõtmist Saksamaa Liitvabariiki.

Autasustamistseremoonia ajal mängiti meeskonna kuldmedalistide auks kompromissina hümnide asemel Ludwig van Beethoveni teost "Ood rõõmule".

Medalid

Medalid suveolümpiamängudelt

Medalid taliolümpiamängudel 

Rahvuskoondised olümpiamängudel
Saksamaa sport
Kevin Strootman

Kevin Strootman (sündinud 13. veebruaril 1990 Ridderkerkis) on Hollandi jalgpallur, kes mängib kaitsva poolkaitsjana Itaalia kõrgliiga klubis Genoa.

Ta alustas klubikarjääri 2008. aastal Rotterdami Spartas. Hooaja 2010–11 teises pooles mängis ta Utrechtis. 2011. aasta juunis liitus ta PSV Eindhoveniga, kus mängis kokku kaks hooaega.

2013. aasta juulis liitus ta Itaalia kõrgliiga klubiga AS Roma. Romas mängis ta kokku viis hooaega.

2018. aasta augustis siirdus ta Prantsusmaa kõrgliiga klubisse Marseille Olympique. 2021. aasta jaanuaris läks ta hooaja lõpuni laenule Genoasse.

Debüüdi Hollandi jalgpallikoondises tegi Strootman 9. veebruaril 2011 mängus Austria vastu. Esimese värava lõi ta koondises 6. septembril 2011 EM-i valikmängus Soome vastu. Ta kuulus Hollandi koondisse 2012. aasta Euroopa meistrivõistlustel.

Saavutused 
PSV Eindhoven
KNVB beker: 2011–12
Johan Cruijff Schaal: 2012

Välislingid 

Prantsusmaa jalgpallurid
FC Utrechti mängijad
PSV Eindhoveni mängijad
AS Roma mängijad
Marseille Olympique'i jalgpallurid
Genoa CFC mängijad
Serie A mängijad
Ligue 1 mängijad
Sündinud 1990
Eurorühm

Eurorühm (ka eurogrupp) on mitteametlik organ, mille raames kohtuvad euroala riikide rahandusministrid, et arutada ühiseid euroga seotud teemasid.

Ajalugu 
Eurorühm loodi 13. detsembril 1997 Euroopa Ülemkogu otsusega.

Eurorühma esimene kohtumine toimus 4. juunil 1998 Luksemburgis Senningeni lossis.

10. septembril 2004 otsustas eurorühm määrata alalise esimehe, kelle ametiaeg kestis kaks aastat. ECOFINi kohtumisel Scheveningenis valiti eurorühma esimeseks alaliseks esimeheks Jean-Claude Juncker. Tema ametiaeg kestis 1. jaanuarist 2005 kuni 31. detsembrini 2006. Tegelikult oli ta eurorühma esimees kuni 21. jaanuarini 2013. Teine alaline eurorühma esimees (21. jaanuarist 2013 kuni 12. jaanuarini 2018) oli Jeroen Dijsselbloem. Alates 12. jaanuarist 2018 on eurorühma alaline esimees Mário Centeno.

Ülesanded 
Eurorühma peamine ülesanne on tagada euroala liikmesriikide majanduspoliitika tihe koordineerimine. Samuti on selle eesmärk soodustada tingimusi tugevamaks majanduskasvuks.

Eurorühm vastutab ka euroala tippkohtumiste ettevalmistamise ja nende järelmeetmete eest.

Kohtumised 
Eurorühm kohtub tavaliselt kord kuus majandus- ja rahandusküsimuste nõukogu istungile eelneval päeval. Eurorühma kohtumistel osalevad ka majandus- ja rahandusküsimuste ning maksunduse ja tolli volinik ning Euroopa Keskpanga president.

Euroala riikide rahandusministrite esimene mitteametlik kohtumine toimus 4. juunil 1998. aastal Senningeni lossis Luksemburgis.

Viited 

Euroopa Liit
Toshimitsu Motegi

Toshimitsu Motegi (jaapani keeles 茂木 敏充 Motegi Toshimitsu; sündinud 7. oktoobril 1955 Ashikagas Tochigi prefektuuris) on Jaapani poliitik, ta kuulub Liberaaldemokraatliku Partei ridadesse. Ta oli aastatel 2012–2014 Jaapani majandus-, kaubandus- ja tööstusminister. 11. septembrist 2019 on ta Jaapani välisminister.

Ta lõpetas Tōkyō Ülikooli, seejärel täiendas ennast Harvardi ülikooli juures asuvas John F. Kennedy School of Government'is, kust sai magistrikraadi.

Ta oli 26. detsembrist 2012 kuni 2. septembrini 2014 Jaapani majandus-, kaubandus- ja tööstusminister.

11. septembrist 2019 on ta Jaapani välisminister.

1. juulil 2021 külastas ta esimese Jaapani välisministrina Eestit.

Viited

Jaapani välisministrid
Sündinud 1955
Gilbert Brulé

Gilbert Jean Marco Brulé (sündinud 1. jaanuaril 1987 Edmontonis) on Kanada jäähokimängija, kes mängib keskründajana KHL-i klubis Kunluni Red Star.

Ta alustas jäähoki mängimist British Columbia Hockey League'is. 2003. aastal liitus ta Western Hockey League'i (WHL) klubiga Vancouver Giants. Hooajal 2003–04 pälvis ta WHL-i hooaja parimale uustulnukale antava Jim Piggott Memorial Trophy. Hooajal 2005–06 tuli ta Giantsiga WHL-i meistriks. Brulé oli sel hooajal väljalangemismängude suurim väravakütt (16 väravat) ja resultatiivseim mängija (30 punkti) ning ta valiti väljalangemismängude väärtuslikumaks mängijaks.

2005. aastal valiti ta NHL-i draftis Columbus Blue Jacketsi poolt kuuenda valikuna. NHL-is debüteeris ta Blue Jacketsi meeskonnas hooajal 2005–06. Blue Jacketsi meeskonnas mängis ta kokku kolmel hooajal. NHL-is on ta kolmel hooajal mänginud veel Edmonton Oilersis (2008–2011) ja kahel hooajal Phoenix Coyotesis (2011–12 ja 2013–14). NHL-i tööseisaku ajal hooajal 2012–13 mängis ta Šveitsi kõrgliiga klubis ZSC Lions.

Alates 2014. aastast on ta mänginud KHL-is: hooajal 2014–15 Jekaterinburgi Avtomobilistis, 2015–16 ja 2016–17 Zagrebi KHL Medveščakis, hooaja 2016–17 teises pooles Nižnekamski Neftehimikis, hooaja 2017–18 esimeses pooles Tšeljabinski Traktoris, hooaja 2017–18 teises pooles Kunluni Red Staris, hooajal 2018–19 Novosibirski Sibiris ning alates 2019. aastast taas Kunluni Red Staris.

2018. aasta taliolümpiamängudel võitis ta Kanada jäähokikoondise koosseisus pronksmedali.

Välislingid 
 Gilbert Brulé KHL.ru lehel
 Gilbert Brulé NHL.com lehel
 Gilbert Brulé hockeydb.com lehel

Kanada jäähokimängijad
Columbus Blue Jacketsi mängijad
Edmonton Oilersi mängijad
Arizona Coyotesi mängijad
Jekaterinburgi Avtomobilisti mängijad
HK Nižnekamski Neftehimiki mängijad
Tšeljabinski Traktori mängijad
HK Novosibirski Sibiri mängijad
Kunluni Red Stari mängijad
Sündinud 1987
Adam Cracknell

Adam Cracknell (sündinud 15. juulil 1985 Prince Albertis, Saskatchewanis) on Kanada jäähokimängija, kes mängib AHL-i klubis Bakersfield Condors ründajana paremäärel.

Ta alustas klubikarjääri Western Hockey League'i klubis Kootenay Ice.

2004. aastal valiti ta NHL-i draftis Calgary Flamesi poolt 279. valikuna. NHL-is debüteeris ta alles hooajal 2010–11	 St. Louis Bluesi meeskonnas. Enne seda mängis ta ECHL-is ja mitmes AHL-i klubis. Bluesis mängis ta kokku neljal hooajal.

NHL-is on Cracknell mänginud veel Columbus Blue Jacketsis (2014–15), Vancouver Canucksis (2015–16), Edmonton Oilersis (2015–16), Dallas Starsis (2016–17 ja 2017–18), New York Rangersis (2017–18) ja Anaheim Ducksis (2018–19).

2019. aasta juulis liitus ta KHL-i klubiga Kunluni Red Star, mis oli tema esimene klubi väljaspool Põhja-Ameerikat. Põhja-Ameerikasse naasis ta 2020. aasta septembris.

Välislingid 
 Adam Cracknell KHL.ru lehel
 Adam Cracknell NHL.com lehel
 Adam Cracknell hockeydb.com lehel

Kanada jäähokimängijad
St. Louis Bluesi mängijad
Columbus Blue Jacketsi mängijad
Vancouver Canucksi mängijad
Edmonton Oilersi mängijad
Dallas Starsi mängijad
New York Rangersi mängijad
Anaheim Ducksi mängijad
Kunluni Red Stari mängijad
Sündinud 1985
Kaherattaline aiatraktor

Kaherattaline aiatraktor on ilma kere ja istmeta kerge kaherattaline traktor. Juhitakse juhtkangidega. Traktori külge võib ühendada näiteks haagise või muid töövahendeid.

Vaata ka 
 Tiisel

Välislink
Aiatraktor on enamat kui mootoriga labidas

Traktorid
Andres Kull (tippjuht)

Andres Kull (sündinud 26. juulil 1970) on eesti tippjuht.

Üle 20 aasta on ta töötanud Postimees Grupi ettevõtetes olles enamiku ajast AS-i Kroonpress direktor ja juhatuse esimees.

1. jaanuarist 2019 kuni 13. septembrini 2019 oli Kull samaaegselt ka AS-i Eesti Meedia juhatuse esimees.

Eesti ärijuhid
Sündinud 1970
Sanae Takaichi

Sanae Takaichi (jaapani keeles 高市 早苗 Takaichi Sanae; sündinud 7. märtsil 1961 Yamatokōriyamas Nara prefektuuris) on Jaapani poliitik. Ta on 11. septembrist 2019 Jaapani siseminister.

Ta on lõpetanud Kōbe ülikooli ärikorralduse bakalaureusena.

Jaapani poliitikud
Siseministrid
Sündinud 1961
Maus (tank)

Maus (saksa keeles 'hiir') oli Saksamaal Teise maailmasõja ajal ehitatud ülirasketank, mille prototüübi valmistamine lõpetati 1944. aasta lõpus. Maus ei jõudnud kunagi lahinguväljale. Maus oli kõige suurem tank, mis maailmas seni ehitatud, ja kaalus 188 tonni. Mausi hüpoteetiliseks järglaseks on peetud tanki P1000 Ratte, mis ei jõudnudki joonestuslaualt kaugemale.

Tankid
Mola hertsog

Mola hertsog (duque de Mola) on Hispaani grandi aadlitiitel, mille Francisco Franco andis 18. juulil 1948 postuumselt Emilio Molale, kes langes Hispaania kodusõjas 3. juunil 1937.

Mola hertsogid:
I Mola hertsog Emilio Mola
1948–2009 II Mola hertsog Emilio Mola y Bascón
2009– III Mola hertsog Emilio Mola y Pérez de Laborda
Lake Oswego

Lake Oswego ('Oswego järv') on linn Oregoni osariigis, peamiselt Clackamasi maakonnas, väikeste osadega ulatudes naabruses asuvatesse Multnomah ja Washingtoni maakondadesse. Linn asub Portlandist umbes 8 miili (13 km) lõuna pool ja ümbritseb 405-aakrist (164 ha) Oswego järve. Linn asutati 1847. aastal ja liideti Oswegoga 1910. aastal. Linn oli Oregoni rauatööstuse keskus 19. sajandil ja on täna Portlandi eeslinn. 2010. aasta rahvaloenduse seisuga oli linnas kokku 36 619 elanikku, see on 3,8% rohkem kui 2000. aastal (35 278 elanikku).

Oregoni linnad
Noot (väljaanne)

Noot ehk noodiväljaanne ehk nooditrükis (inglise keeles sheet music, soome keeles partituurimusiikki) on üldmõiste muusika kirjalikule avaldumisvormile noodikirjas.

Juba muistses Lähis-Idas ja Vana-Kreekas kasutati mälu abivahendina muusika ülesmärkimiseks noodikirja märke. 9. sajandi paiku hakkasid kristlikud mungad kirjutama muusikat pärgamendilehtedele. Paberit hakati muusika ülesmärkimiseks kasutama umbes 1150. aastate paiku. Kui 15. sajandi keskel jõudis Euroopasse trükikunst, hakkasid laiemalt levima ka nooditrükised. Noodikirja märgid graveeriti tina- või vaskplaatidele, mis kaeti trükivärviga ja pressiti vastu paberit. See mahukas töö jäi valdavaks kuni noodigraafika tarkvara kasutuselevõtuni 1970. aastate keskel. Arvuti abil oli võimalik muusikat üles kirjutada kiirelt ja täpselt ning näha kohe lõplikku tulemust.

Noot võib olla: 
 visand – helilooja tegevuse kirjalik tulemus, millel puudub lõpetatud heliteose staatus.
 muusikakäsikiri – vastandina trükitule käsitsi kirjutatud noot. 
 partituur – noot, milles on kirjas heliteose kõik partiid.
 partii – noot, milles on kirjas ainult ühe või mõnede muusikainstrumentide mängitav osa heliteosest kui tervikust. 
 orkestrimaterjal – heliteose kõigi partiide komplekt.
 partitsell – partituuri erivorm, milles on kogu heliteoses esinev muusikaline materjal on tihendatud kujul võimalikult vähestel noodijoonestikel. 
 klaviir – partituur, milles mõnede või kõigi muusikainstrumentide partiid on ette nähtud esitamiseks klaveril.
 kooripartituur – partituur, milles on kirja pandud koori kõigi häälte partiid.
John Devitt

John Thomas Devitt (sündinud 4. veebruaril 1937) on Austraalia ujuja, kes võitis 1960. aasta suveolümpiamängudel Roomas kuldmedali 100 meetri vabaujumises. Ta võitis vaieldavas olukorras, saades kuldmedali vaatamata sellele, et ajavõtjad registreerisid aeglasema aja kui Ameerika hõbemedalist Lance Larsonil. Samuti võitis ta kuldmedali 1956. aasta suveolümpiamängudel Melbourne'is 4×200 m vabaujumises.

Granville'i ujumisbasseinist vaid 250 meetri (820 jalga) kaugusel õppinud Devitt õppis valitsuse rahastatud programmi „Õpi ujuma“ raames ujuma. Ta sai hariduse kõigepealt Püha Pere algkoolis, Trongate'is, Granville Eastis, ja hiljem Parramatta Maristi keskkoolis Parramatta's. Mõlemad olid roomakatoliku koolid, kus ta võistles võistkonna nimel. Algselt treenis Devitti Tom Penny Granville'i basseinis asuvas Clyde'i ujumisklubis, kuni see 1947. aastal laiali läks ja ta kolis koos Pennyga Manly Swim Clubisse. Devitt jääb ujumisklubi liikmeks. Penny lubas oma ujujatel sageli sooja veega treenida, lastes neil ujuda elektrijaama jahutus veega täidetud basseinis. Devitt uskus, et selline koolitus andis talle eelise, kuna see õpetas teda "vihmast, kuumusest, hoovustest või muudest looduslikest või ebaloomulikest muutujatest" hoolimata edu saavutama.

Devitti esimesed katsed rahvuslikel võistlusel olid 1952. aasta Austraalia meistrivõistlustel, kus ta oli pidevalt klubikaaslase Barry Darke varjus, kes püstitas nende vanuserühmas viis Austraalia rekordit. Devitt konkureeris Darketiga 1953. aasta meistrivõistlustel uuesti, kuid pärast seda loobus Darke ujumisest ja jättis Devitti oma vanuserühmas domineerima. Kuid lahtistel meistrivõistlustel ületas teda sprindivõistlustel sageli Jon Henricks ning pikematel distantsidel Gary Chapman ja Murray Rose. Rose ja Henricks võitsid individuaalset kullad 1956. aasta suveolümpiamängudel. 18-aastaselt nimetati Devitt 1955. aasta Austraalia meistrivõistluste korraldamiseks Uus-Lõuna-Walesi meeskonna kapteniks, kuna Henricks oli esialgu vigastuste tõttu kõrvale jäetud. Henricks aga paranes ja jätis Devitti hõbedale 110 jardi vabaujumises. Ta võitis hõbedat 220 jardi vabaujumises Rose'i järel. Devitti otsus keskenduda sprindile, mis viis ta konflikti Pennyga ning ta lahkus Pennyst ning hakkas iseseisvalt harjutama. Pärast konflikti Pennyga kaalus Devitt pensionile jäämist, kuid ta astus Murray Rose'i kõrval Spit Baths-is Sam Herfordi juurde harjutama.

Austraalia ujujad
Sündinud 1937
Odaviske Eesti rekordi areng



Mehed

Vana oda

Uus oda

Naised
Vana oda

Uus oda

Eesti kergejõustik
Odavise
Rekordid
Rätsep (perekonnanimi)

Rätsep on eesti perekonnanimi.

2019. aasta 1. jaanuari seisuga oli Eestis perekonnanimi Rätsep 814 inimesel: 391 mehel ja 423 naisel. Perekonnanimede levikult on Rätsep meeste puhul 100. kohal ja naiste puhul 104. kohal. Perekonnanime Rätsep kandja oli keskmiselt 43 aasta vanune (mediaanvanus oli 41). Perekonnanimi Rätsep on levinuim Hiiu maakonnas, kus neid on maakonna 10 000 elaniku kohta 17,78.

Nime kandjaid
Aavo Rätsep, eesti põlevkivikeemiateadlane (1933–) 
Artur-Mihail Rätsep, eesti ajakirjanik (1918–2012)
Auris Rätsep, eesti ärimees (1969–)
Elmar Rätsep, eesti loomakasvatusteadlane (1923–2001)
Huno Rätsep, eesti keeleteadlane (1927–)
Ilme Rätsep, eesti tekstiilikunstnik (1958–)
Irina Rätsep, Eesti skulptor (1946–2016)
Jüri Rätsep, Eesti poliitik (1935–2018) 
Kaide Rätsep, eesti vaimulik (1926–1994)
Margus Rätsep, eesti füüsik (1959–) 
Tõnis Rätsep, eesti näitleja (1947–)
Tõnu Rätsep, eesti arstiteadlane (1969–) 
Väino Rätsep, eesti onkoloog (1928–)
Ülo Rätsep, eesti tehnikateadlane (1943–1994) 
...

Vaata ka 
Rätsepp

Viited 

Eesti perekonnanimed
Pulga allikas

Pulga allikas on allikas Harjumaal Saue vallas Tabara külas. Allikas jääb Lääne-Eesti vesikonda, Harju alamvesikonda. Veekogule on seatud järgmised piirangud: veekaitsevöönd 10 m / 0,03 ha, ehituskeeluvöönd 25 m / 0,19 ha, piiranguvöönd 50 m / 0,78 ha. Veekogu Keskkonnaregistri kood on VEE4505300 .

Viited 

Saue vald
Eesti allikad
Vitor Hugo

Vitor Hugo Franchescoli de Souza (sündinud 20. mail 1991 Guaracis) on Brasiilia jalgpallur, kes mängib keskkaitsjana Türgi kõrgliiga klubis Trabzonspor.

Ta alustas klubikarjääri Santo Andrés. 2010. aastal debüteeris ta klubi põhimeeskonnas Brasiilia esiliigas. 2011. aasta hooajal mängis ta Brasiilia esiliigas Sport Club do Recife meeskonnas. 2012. ja 2013. aastal mängis ta São Paulo osariigi meistrivõistlustel Ituanos ning 2013. aastal Brasiilia esiliigas Ceará meeskonnas.

2013. aastal liitus ta Brasiilia kõrgliiga klubiga América Mineiro, kus mängis kokku kaks hooaega. 2015. aastal suundus ta laenule Palmeirasesse, kellega sõlmis järgmisel aastal püsilepingu. 2015. aastal võitis ta Palmeirasega Brasiilia karikavõistlused ja tuli 2016. aastal Brasiilia meistriks.

Hooaegadel 2017–18 ja 2018–19 mängis ta Itaalia kõrgliiga klubis Fiorentina. 2019. aastal naasis ta Palmeirasesse. 2020. aasta oktoobris sõlmis ta nelja-aastase lepingu Trabzonsporiga.

Saavutused 
Palmeiras
Copa do Brasil: 2015
Campeonato Brasileiro Série A: 2016

Brasiilia jalgpallurid
Sport Club do Recife mängijad
Ceará Sporting Clubi mängijad
Clube Atlético Mineiro mängijad
Sociedade Esportiva Palmeirase mängijad
ACF Fiorentina mängijad
Serie A mängijad
Sündinud 1991
SD Eibar

Sociedad Deportiva Eibar, S.A.D. on Hispaania jalgpalliklubi, mille kodulinn on Eibar. Klubi mängib Hispaania esiliigas Segunda División.

Klubi on asutatud 30. novembril 1940.

Hooajal 2013–14 võitis klubi Hispaania esiliiga ja tõusis hooajaks 2014/15 esmakordselt Hispaania kõrgliigasse. Hooajal 2017–18 saavutas Eibar Hispaania kõrgliigas üheksanda koha, mis on jäänud seal klubi parimaks kohaks. Hispaania kõrgliigast langes Eibar välja hooajal 2020–21.

Klubi kodustaadion on Estadio Municipal de Ipurua, mis mahutab 8100 pealtvaatajat. See oli Hispaania kõrgliiga klubide staadionitest üks väiksemaid.

Klubil on ka naiskond, mis mängib Hispaania naiste jalgpalli esiliigas.

Praegune koosseis 
Seisuga 10. september 2020

Viited

Välislingid 
 Ametlik koduleht

 
Eibar
Moët & Chandon

Moët & Chandon () või Moët on Prantsuse veinitootja ja luksuskaupade ettevõtte LVMH Moët Hennesy Louis Vuitton S.A. kaasomanik. Moët et Chandon on üks maailma suurimaid šampanjatootjaid ja silmapaistev šampanjamaja. Moët et Chandoni asutas 1743. aastal Claude Moët. Praegu omab firma 1190 hektarit viinamarjaistandusi ja toodab aastas umbes 28 mln pudelit šampanjat.

Viited 

Prantsusmaa ettevõtted
Sergio Reguilón

Sergio Reguilón Rodríguez (sündinud 16. detsembril 1996 Madridis) on Hispaania jalgpallur, kes mängib vasakkaitsjana Inglismaa Premier League'i klubis Tottenham Hotspur ja Hispaania jalgpallikoondises.

Ta alustas klubikarjääri Madridi Realis, mille noorteakadeemiaga liitus ta 2005. aastal. 2015. aastal debüteeris ta klubi reservmeeskonnas Hispaania tugevuselt kolmandas liigas. Hooaegadel 2015–16 ja 2016–17 mängis ta Hispaania kolmandas liigas laenul UD Logroñéses.

Madridi Reali põhimeeskonnas tegi ta debüüdi 2. oktoobril 2018 UEFA Meistrite Liiga alagrupimängus Moskva CSKA vastu. Hispaania kõrgliigas tegi ta debüüdi 3. novembril 2018 mängus Valladolidi Reali vastu. Hooajal 2019–20 mängis ta laenul Sevillas.

2020. aasta septembris sõlmis ta viieaastase lepingu Tottenhamiga.

Saavutused 
Madridi Real
Klubide maailmameistrivõistlused: 2018
Sevilla
UEFA Euroopa Liiga: 2019–20

Hispaania jalgpallurid
Real Madrid CF mängijad
Sevilla FC mängijad
Tottenham Hotspur FC mängijad
La Liga mängijad
Sündinud 1996
Focki loss

Focki loss (letseburgi keeles: Fockeschlass; saksa keeles: Fockeschloss) asus Luksemburgi Suurhertsogiriigis Koerichi lossist vaid 200 meetrit läänes. Lossi asustasid Fock von Hübingeni perekonna rüütlid. Lossi hakati nimetama lossiks alles 1593. aasta paiku, kui abiellumise teel sai lossi isandaks Viandeni krahvkonna haru. Praegu meenutavad endist lossi vaid saali- ja tänavanimed.

Ajalugu 
Focki loss asus Fockegaarti künkal ja sai nime aadliperekonna Fock von Hübingeni järgi, kellele kuulus loss aastatel 1487–1593.  

Esimest korda mainitakse asustust selles kohas 13. sajandi alguses, mil ehitati tõenäoliselt ümmargine torn. 1350. aastal ühendati see gooti stiilis elumajaga. Juurdepääs oli teise korruse kaudu. Samal ajal mainiti kirjalikult tuvitorni (Taubenturm) ja häbiposti. 

1593 läks Focki loss abielu teel Nassau perekonna valdusesse. Aastatel 1596–1632 lisati elamu lääneküljele ristkülikukujuline renessansshoone. Kraavi lõunapoolses osas asuv puidust sillauks asendati kivisillaga ja 1632. aastal ehitati idamüüri ette kabel. Selle kinkisid Ludwig von Nassau ja tema abikaasa Claudia Fock von Hübingen ühise testamendiga. 

18. sajandi alguses jätkus ajahambast puretud linnuse renoveerimine. 3. juunil 1738 omandas Focki lossi Ansembourgi parun Lambert-Joseph de Marchant, mõni kuu hiljem omandas ta ka kõrval asunud Koerichi lossi ja ühendas kaks Koerichi kinnistut. Focki loss jäi lagunema ja 1777. aastal tõdeti, et lossist on järel vaid varemed. 1788 on dokumentides mainitud, et lagunenud kabel lammutati. Kivid eemaldati järk-järgult ja neid kasutatakse külas elamuehituseks. 1900. aasta paiku on alles vaid mõned lossi keldriruumid.

Loss praegu 
Praegu ei ole lossikompleksist midagi järele jäänud. Fockeschlass'i järgi on nimetatud küll aga saale ja tänavaid. Ühingu Käercher Schlassfrënni algatusel paigaldati 31. mail 2011 Focki lossi tee äärde Focki lossi lugu kajastav mälestustahvel.

Viited 

Luksemburgi lossid
Vjatšeslav Volodin

Vjatšeslav Volodin (vene keeles Вячеслав Викторович Володин; sündinud 4. veebruaril 1964 Aleksejevkas Saratovi oblastis) on Venemaa poliitik. Ta on 5. oktoobrist 2016 Venemaa Riigiduuma esimees. Ta on aastast 2012 Venemaa Föderatsiooni 1. klassi tõeline riiginõunik.

Ta sündis aastal 1964 Aleksejevkas Hvalõnski rajoonis Saratovi oblastis. Ta lõpetas aastal 1986 Saratovi Põllumajanduse Mehhaniseerimise Instituudi.

Kaitseb jõuliselt riigiaparaati Kommunistide ja teiste rahva õiguste eestseisjate eest.

Venemaa riigiametnikud
Venemaa poliitikud
Sündinud 1964
Vegas Golden Knights

Vegas Golden Knights on USA jäähokiklubi, mis tegutseb Nevada osariigis Las Vegase linnastus. See mängib NHL-i Läänekonverentsis Vaikse ookeani divisjonis.

Klubi asutati 2017. aastal. Kohe esimesel hooajal jõudis Golden Knights Stanley karika finaali, kus kaotati Washington Capitalsile mängudega 1:4.

Klubi koduväljak asub Nevada osariigis Paradise'is T-Mobile Arenal.

Klubi peatreener on Bruce Cassidy.

Praegune koosseis 
Seisuga 25. juuli 2020
Väravavahid: Oscar Dansk, Marc-Andre Fleury, Robin Lehner
Kaitsjad: Deryk Engelland, Nicolas Hague, Nick Holden, Alec Martinez, Brayden McNabb, Jon Merrill, Nate Schmidt, Shea Theodore, Zach Whitecloud
Ründajad: Patrick Brown, Nick Cousins, Reid Duke, William Karlsson, Peyton Krebs, Jonathan Marchessault, Tomáš Nosek,  Paul Stastny, Chandler Stephenson, William Carrier, Max Pacioretty, Gage Quinney, Ryan Reaves, Nicolas Roy, Reilly Smith, Mark Stone, Alex Tuch

Saavutused 
 Konverentsi võidud (1):
2017–18
Divisjoni võidud (2):
2017–18, 2019–20

Peatreenerid 
  Gerard Gallant (2017–2020)
  Peter DeBoer (2020–)

Statistika 
Vegas Golden Knightsi ajaloo resultatiivsemad mängijad:

ainult põhihooaeg, hooaja 2019–20 seisuga

  – praegune Golden Knightsi mängija

Välislingid 
 http://nhl.com/goldenknights

Vegas Golden Knights
NHL-i jäähokiklubid
Ameerika Ühendriikide jäähokiklubid
Arizona Coyotes

Arizona Coyotes on USA jäähokiklubi, mis tegutseb Arizona osariigis Phoenixi äärelinnas Glendale'is. See mängib NHL-i Läänekonverentsis Keskdivisjonis.

Klubi alustas tegevust 1972. aastal Kanadas ja algselt kandis see nimi Winnipeg Jets. 1979. aastal liitus see NHL-iga. 1996. aastal kolis klubi Phoenixi linnatusse. Aastatel 1996–2014 oli klubi nimi Phoenix Coyotes.

Klubi koduväljak asub Mullett Arenal.

Klubi peatreener on André Tourigny.

Praegune koosseis 
Seisuga 5. jaanuar 2021
Väravavahid: Adin Hill, Ivan Prosvetov, Antti Raanta, Darcy Kuemper
Kaitsjad: Kyle Capobianco, Jakob Chychrun, Cameron Crotty, Jason Demers, Cam Dineen, Oliver Ekman-Larsson (kapten), Alex Goligoski, Jordan Gross, Niklas Hjalmarsson, Ilja Ljubuškin, Dysin Mayo, Aaron Ness, Jordan Oesterle, Victor Söderström
Ründajad: Derick Brassard, Michael Chaput, Christian Dvorak, John Hayden, Barrett Hayton, Ryan McGregor, Lane Pederson, Nick Schmaltz, Blake Speers, Michael Bunting, Brayden Burke, Drake Caggiula, Lawson Crouse, Dryden Hunt, Jan Jeník, Johan Larsson, Nate Sucese, Clayton Keller, Hudson Fasching, Christian Fischer, Conor Garland, Phil Kessel, Tyler Pitlick

Saavutused 
 Divisjoni võidud (1):
 2011–12

Välislingid 
 http://nhl.com/coyotes

Arizona Coyotes
NHL-i jäähokiklubid
Ameerika Ühendriikide jäähokiklubid
Florida Panthers

Florida Panthers on USA jäähokiklubi, mis tegutseb Florida osariigis Miami linnastus. See mängib NHL-i Idakonverentsis Atlandi divisjonis.

Klubi on asutatud 1993. Kodumänge peab Florida Panthers Sunrise'i linnas asuvas FLA Live Arenas.

Klubi peatreener on Andrew Brunette.

Mängijad 
Seisuga 16. jaanuar 2021
Väravavahid: Sergei Bobrovski, Philippe Desrosiers, Chris Driedger, Samuel Montembeault
Kaitsjad: Tommy Cross, Aaron Ekblad, Gustav Forsling, Radko Gudas, Noah Juulsen, Brady Keeper, Markus Nutivaara, Riley Stillman, Anton Strålman, MacKenzie Weegar, Keith Yandle
Ründajad: Noel Acciari, Aleksandr Barkov (kapten), Aleksi Heponiemi, Juho Lammikko, Eetu Luostarinen, Frank Vatrano, Carter Verhaeghe, Alexander Wennberg, Vinnie Hinostroza, Anthony Duclair, Jonathan Huberdeau, Ryan Lomberg, Mason Marchment, Brett Connolly, Patric Hörnqvist, Owen Tippett

Saavutused 
 Konverentsi võidud (1):
 1995–96
 Divisjoni võidud (2):
 2011–12, 2015–16

Välislingid 
 http://nhl.com/panthers

Florida Panthers
NHL-i jäähokiklubid
Ameerika Ühendriikide jäähokiklubid
Energiatase (kvantfüüsika)

Energiatase ehk energianivoo on mikroosakeste (molekuli, aatomi, aatomituuma) ja nende süsteemide võimalik energia diskreetses (mittepidevas, pidetus) statsionaarses olekus. Madalaimat energiataset nimetatakse põhitasemeks ja kõiki järgmisi ergastustasemeteks (ergastatud tasemeteks). Põhitasemel on süsteem põhiolekus, ergastustasemel ergastatud olekus. Energiatasemed ehk energiaolekud tulenevad süsteemi elektronide energiast.

Nimetus energiatase tuleneb sellest, et energia väärtusi kujutatakse graafiliselt vertikaalse energiateljega ristuvate rõhtsirgetena, mille järjestus alt üles vastab energia suurenemisele. Sirgete vahekaugused on võrdelised lõplike energiakogustega, mida süsteem ühelt tasemelt teisele vastu võtab või ära annab.

Põhitasemel võib süsteem välismõjude puudumisel viibida kuitahes kaua, üleminek mõnele ergastustasemele ja samuti sealt madalamale tasemele toimub hüppeliselt. Kõrgemale tasemele tõusmiseks vajab elektron energiat väljastpoolt, näiteks soojuse kineetilist energiat või footoni absorbeerimise (neelamise) teel saadud energiat. Madalamale (väiksema energiaga) tasemele langeb elektron spontaanselt (iseeneslikult), andes seejuures ära footoni, või siis stimuleeritult, nagu see toimub laseris.

Energia väärtusi (elektronvoltides) eri tasemetel ja ühelt tasemelt teisele üleminekute tõenäosusi arvutatakse kvantmehaanika meetoditega.

Aatomi energiatase sõltub peakvantarvust  ja laenguarvust . Vesinikusarnaste aatomite olekuenergiat kirjeldab ligikaudne valem 

kus Rydbergi energia .
Lisaks tuleb arvesse võtta energiatasemete peenstruktuuri ja ülipeenstruktuuri ning Lambi nihet.

Vaata ka 
 Põhiolek
 Ergastatud olek
 Tsooniteooria

Viited 

Kvantfüüsika
Kaupo Metsur

Kaupo Metsur (24. november 1937 Mäksa vald, Tartumaa – 17. september 2019) oli eesti kergejõustiklane (kettaheitja ja kuulitõukaja) ning spordipedagoog.

Hariduskäik
Ta lõpetas 1956. aastal Tartu 1. Keskkooli ja 1962. aastal Tartu Riikliku Ülikooli kehakultuuriteaduskonna. Ta kaitses 1975. aastal pedagoogikakandidaadi kraadi.

Sportlasena
Alates 1953. aastast harjutas ta Valter Kalami juhendamisel. 

Eesti NSV meistrivõistlustel võitis ta aastatel 1956–1971 kettaheites 10 kulda, 2 hõbedat ja 2 pronksi ning kuulitõukes 2 kulda, 2 hõbedat ja 4 pronksi; talvistel meistrivõistlustel kettaheites 5 kulda ning kuulitõukes 3 kulda, 1 hõbeda ja 1 pronksi.

Aastatel 1958–1968 parandas ta viis korda Eesti NSV kettaheiterekordit. Ta kuulus 51 korda Eesti NSV koondisse (1956–1971). 

1961. aastal võitis ta üliõpilaste maailmameistrivõistlustel hõbeda, samal aastal oli ta Euroopa edetabelis 6. ja maailma omas 13. kohal.

Sai 1959. ja 1967. aastal NSV Liidu rahvaste spartakiaadil pronksi ning 1959–1961 NSV Liidu ametiühingute spartakiaadil kulla. Ta tuli kuulitõukes ja kettaheites 8 korda NSV Liidu üliõpilasmeistriks. Ta kuulus 2 korda NSV Liidu koondisse (1961).

Hilisem elukäik
Pärast sporditeed oli ta aastatel 1962–1975 Tartu Riikliku Ülikooli ja aastatel 1975–1990 Tallinna Pedagoogilise Instituudi kehakultuuriteaduskonna õppejõud, viimases alates 1981. aastast dotsent.

Oli aastatel 1990–2000 Raamatupidamise Toimkonna nõunik. 

Oli Kergejõustikuföderatsiooni presiidiumis treenerite nõukogu esimees. Kirjutas peatükke kergejõustikualastele metoodilistele väljaannetele, tegi kaastööd ajakirjale Kehakultuur.

Tunnustus
1958 NSV Liidu meistersportlane
1965 NSV Liidu aumeistersportlane

Isiklikku
Ta oli abielus näitleja Marje Metsuriga.

Viited

Välislingid

Deivil Tserp. "Suri Eesti kettaheitja, kes jäi ebaõiglaselt olümpialt eemale". Õhtuleht, 17. september 2019

Eesti kettaheitjad
Eesti kuulitõukajad
Nõukogude Liidu kettaheitjad
Tartu Ülikooli arstiteaduskonna õppejõud
Tartu Ülikooli kehakultuuriteaduskonna õppejõud
Tallinna Ülikooli õppejõud
Tartu Ülikooli arstiteaduskonna vilistlased
Hugo Treffneri Gümnaasiumi vilistlased
Sündinud 1937
Surnud 2019
Jüri Raudsepp (raadioinsener)

Jüri Raudsepp on Eesti raadioinsener.

Ta lõpetas Tallinna Polütehnilise Instituudi 1970. aastal erialal elektriajamid ja tööstusseadmete automatiseerimine.

Ta töötas Tallinna Raadio-elektroonika Konstrueerimisbüroos (TREKB) radioolade "Estonia" projekteerijana.

Eesti raadioinsenerid
Léo Dubois

Léo Dubois (sündinud 14. septembril 1994 Segrés) on Prantsusmaa jalgpallur, kes mängib paremkaitsjana Türgi kõrgliigaklubis Galatasaray ja Prantsusmaa jalgpallikoondises.

Ta alustas klubikarjääri Nantes'is, mille noorteakadeemiaga liitus ta 2008. aastal. Prantsusmaa kõrgliigas tegi ta Nantesi meeskonnas debüüdi 9. mail 2015 mängus Bordeaux' Girondinsi vastu.

Aastatel 2018–2022 mängis ta Prantsusmaa kõrgliigaklubis Lyoni Olympique.

2022. aasta juulis siirdus ta umbes kolme miljoni euro eest Galatasaraysse.

Prantsusmaa jalgpallikoondises tegi Dubois debüüdi 2. juunil 2019 sõprusmängus Boliivia vastu. Ta kuulus Prantsusmaa koondisse 2021. aasta Euroopa meistrivõistlustel.

Prantsusmaa jalgpallurid
FC Nantes'i jalgpallurid
Lyoni Olympique'i mängijad
Galatasaray SK mängijad
Ligue 1 mängijad
Sündinud 1994
Kaimo Kuusk

Kaimo Kuusk (sündinud 5. detsembril 1975) on Eesti diplomaat, alates 2019. aasta 1. augustist Eesti suursaadik Ukrainas.

Elulugu 
Kuusk on pärit Abja-Paluojalt.

Enne välisteenistusega liitumist töötas Kaimo Kuusk aastaid Välisluureametis, olles aastail 1998–2008 osakonnajuhataja ja aastail 2008–2019 peadirektori asetäitja. 2019. aastal asus ta tööle välisministeeriumis, töötades Ida-Euroopa ja Kesk-Aasia büroo lauaülemana. Alates 2019. aasta 1. augustist on Kaimo Kuusk Eesti suursaadik Ukrainas.

Tunnustus
 2006 Valgetähe V klassi teenetemärk

Vaata ka

 Eesti suursaadik Ukrainas

Viited 

Eesti suursaadikud
Tartu Ülikooli õigusteaduskonna vilistlased
Valgetähe V klassi teenetemärgi kavalerid
Sündinud 1975
Tsüanotüüpia

Tsüanotüüpia, ka raua-sinitrükk, on fotoprotsess, kus kujutis ilmutatakse paberile rauasisaldusega kemikaalide ning ultraviolettvalguse koostöös. Tulemuseks on valgete joontega kujutis sinisel taustal.

Protsessi leiutas mitmekülgne teadlane söör John Herschel 1842. aastal. Praktiseerima hakkas seda esimesena Anna Atkins, keda loetakse ka maailma esimeseks naisfotograafiks. Kuigi tegu on ühe maailma vanima fototegemise viisiga, saab seda edukalt ühendada ka tänapäevase tehnoloogiaga. 20. sajandil kasutasid seda laialdaselt insenerid jooniste paljundamiseks (sealt ingliskeelne jooniste nimetus "blueprints").

Graafikas käsitletakse seda ühe fototrüki menetlusena. Poorne alusmaterjal (kangas, puit või paber) kaetakse valgustundliku lahusega ning kujutise tekitamiseks asetatakse šablooniga kaetud alusmaterjal UV valguse kätte.

Vaata ka 
 Fotograafia ajalugu
 Heliograafia
 Ferrotüüpia
 Ambrotüüpia

Viited

Välislingid 
 M. Ware. The New Cyanotype Process
 Cyanotypie. Neue und alte Techniken der Radierung und Edeldruckverfahren

Fotograafia
Graafika